20 сакавіка ў Беларускім нацыянальным тэхнічным універсітэце адбылося пасяджэнне журы рэспубліканскага конкурсу на распрацоўку архітэктурна-дызайнерскага праекта “Добраўпарадкаванне тэрыторыі святочнай зоны свята “Купалле” (“Александрыя збірае сяброў”). У абмеркаванні конкурсных работ і пытанняў, звязаных з падрыхтоўкай да свята, прынялі ўдзел першы намеснік кіраўніка Адміністрацыі Прэзідэнта Рэспублікі Беларусь Аляксандр Радзькоў, намеснік прэм’ер-міністра Анатоль Тозік і міністр адукацыі Сяргей Маскевіч.